మొదటగా 2.90లక్షల మందికి టీకా: ఈటల
Published : 10/01/2021 01:46 IST
హైదరాబాద్: రాష్ట్ర రాజధాని హైదరాబాద్‌లో కరోనా టీకా తయారవడం ఎంతో గర్వంగా ఉందని రాష్ట్ర వైద్యారోగ్య శాఖ మంత్రి ఈటల రాజేందర్ అన్నారు. హైదరాబాద్‌ చందానగర్‌లోని ప్రైవేటు ఆస్పత్రిలో నిర్వహించిన కొవిద్ డ్రైరన్‌ను మంత్రి తలసాని శ్రీనివాస్‌ యాదవ్‌తో కలిసి ఈటల ప్రారంభించారు. ఆస్పత్రి వైద్యులు, అక్కడే వివిధ విభాగాల్లో పనిచేస్తున్న సిబ్బందిపై చేపట్టిన డ్రైరన్‌ను ఈటల పరిశీలించారు. అనంతరం ఈటల మీడియాతో మాట్లాడుతూ.. కరోనా వ్యాక్సిన్‌ను అందుబాటులోకి తీసుకొచ్చేందుకు రాష్ట్ర ప్రభుత్వాలు వేల కోట్ల రూపాయలు ఖర్చు చేస్తున్నాయన్నారు. వైద్యులు, నర్సులు, పారిశుద్ధ్య కార్మికులతో కలిపి మొదటగా 2.90 లక్షల మందికి టీకా అందించనున్నట్లు ఈటల వెల్లడించారు. 800పైగా కేంద్రాల్లో వివిడ్-19 టీకా అందించాలని రాష్ట్ర ప్రభుత్వం భావిస్తున్నట్లు చెప్పారు. ఇందుకోసం రాష్ట్ర వ్యాప్తంగా ఉన్న కొన్ని ప్రైవేటు ఆస్పత్రులు సైతం డ్రైరన్ నిర్వహించేందుకు ముందుకు వచ్చారన్నారు. 50 ఏళ్లు పైబడిన వారు, చిన్న పిల్లలకు టీకా ఇచ్చేందుకు ప్రభుత్వం సిద్ధంగా ఉందని వెల్లడించారు.
modatagaa 2.90lakshala mandiki teaka: eetala
Published : 10/01/2021 01:46 IST
hyderabad: rashtra rajadhani hyderabadelo karona teaka tayaaravadam entho garvamgaa undani rashtra vaidyarogya saakha mantri eetala rajender annaru. hyderabade chandaanagareloni praivetu aaspatrilo nirvahinchina kovid drairannu mantri talasani srinivasse yaadavetho kalisi eetala praarambhinchaaru. aaspatri vaidyulu, akkade vividha vibhaagaallo panichestunna sibbandipai chepattina drairannu eetala pariseelinchaaru. anantaram eetala meediatho maatlaadutuu.. karona vyaaksinnu andubaatuloki teesukochenduku rashtra prabhutvaalu vela kotla roopaayalu kharchu chestunnayannaru. vaidyulu, narsulu, paarisuddhya kaarmikulatoe kalipi modatagaa 2.90 lakshala mandiki teaka andinchanunnatlu eetala velladinchaaru. 800paiga kendraallo vivid-19 teaka andinchaalani rashtra prabhutvam bhaavistunnatlu cheppaaru. indukosam rashtra vyaaptamgaa unna konni praivetu aaspatrulu saitam driran nirvahinchenduku munduku vachaarannaaru. 50 ellu paibadina vaaru, chinna pillalaku teaka ichenduku prabhutvam siddamgaa undani velladinchaaru.